A pledat nevinovat virtual. Afro-americanul Jacob Blake a apărut în fața instanței pe Zoom.
Jacob Blake a apărut în faţa instanţei de judecată de pe patul de spital. Întâlnirea cu judecătorii a avut loc pe Zoom, tânărul fiind asistat de avocat. Afro-americanul de 29 de ani a pledat nevinovat pentru trei acuzaţii ce i-au fost aduse de fosta iubită.
Sigur ţi-l aminteşti pe Jacob Blake, bărbatul de culoare împuşcat în spate de poliţiştii din Wisconsin. Tânărul afro-american a pledat nevinovat, vineri, în faţa judecătorilor din Kenosha, după ce i-au fost aduse 3 acuzații de către fosta iubită.Potrivit femeii, Blake ar fi intrat în luna mai în locuinţa femeii cu care are trei copii, ar fi agresat-o sexual şi i-ar fi luat cardul bancar.La prima apariţie publică după ce a fost împuşcat, bărbatul de 29 de ani a apărut pe Zoom în cămaşă şi cravată, alături de avocat.Loren Keating: Aveţi şi dreptul de a renunţa la audierea preliminară. Şi asta înţeleg că doriţi să faceţi astăzi. Este corect?Jacob Blake: Da, domnule.Loren Keating: Acum, înţelegeţi că o audiere preliminară nu este un proces. În schimb, este un pas în procesul dumneavoastră.Jacob Blake Da, domnule.Pe 23 august, Jacob Blake a fost împuşcat de şapte ori în spate, după ce a refuzat să se supună somaţiei poliţiştilor. Incidentul a declanşat un nou val de proteste masive în SUA, la fel ca cele provocate de moartea lui George Floyd. Tânărul a ieşit de la terapie intensivă şi se simte ceva mai bine, din spusele tatălui său.